b'\n_START_ARTICLE_\nJulijanas Kulakovskis\n_START_SECTION_\nBiografija\n_START_PARAGRAPH_\nGim\xc4\x97 1855\xc2\xa0m. liepos 25 d. Panev\xc4\x97\xc5\xbeyje. Baig\xc4\x97 Panev\xc4\x97\xc5\xbeio realin\xc4\x99 gimnazij\xc4\x85. 1871-1876 m. mok\xc4\x97si istorij\xc4\x85 ir filologij\xc4\x85 Maskvos universitete. 1876-1878 m. dirbo vyresniuoju asistentu filologijos katedroje. 1878-1880 m. dalyvavo mokslin\xc4\x97je misijoje Bonoje, Tiubingene ir Berlyne. Nuo 1880 m. d\xc4\x97st\xc4\x97 Romos istorij\xc4\x85 ir literat\xc5\xabr\xc4\x85 bei lotyn\xc5\xb3 kalb\xc4\x85 Kijevo universitete. Para\xc5\xa1\xc4\x97 nema\xc5\xbeai knyg\xc5\xb3 ap\xc5\xbevalg\xc5\xb3, biografij\xc5\xb3 ir nekrolog\xc5\xb3. Nuo 1890 m. dalyvavo archeologiniuose kasin\xc4\x97jimuose Ker\xc4\x8d\xc4\x97je ir Senajame Kryme. 1884-1908 m. dalyvavo visuose pasauliniuose archeolog\xc5\xb3 kongresuose. 1903 m. dalyvavo Romos istorik\xc5\xb3 kongrese, 1909 m. Berlyne, 1912 m. Leidene. Paskutiniais savo gyvenimo metais reng\xc4\x97 istorin\xc4\xaf leidin\xc4\xaf apie Bizantijos istorij\xc4\x85. Mir\xc4\x97 1919\xc2\xa0m. vasario 21 d. Kijeve. Apdovanotas 3-ojo laipsnio Anos ginklo ordinu.'